Tampsavisein

Ajalugu

Juba tuhandeid aastaid on inimkond kasutanud maad ennast, et ehitada kodusid ja teisi konstruktsioone. Jeeriko, vanim dokumenteeritud linn, ehitati sedaviisi. Egiptuse vaaraod valitsesid tampsegust ehitatud linnu. Kaug-Idas kasutati seda tehnikat mitte ainult majapidamistes, vaid ka Suure Hiina müüri varasemates eelkäijates.
Roomlased ja foiniiklased tõid tehnoloogia Euroopasse, kus seda kasutati rohkem kui 2000 aastat. Ameerika Ühendriikides oli tampsegust ehitus populaarne alates 1780. aastast kuni 1850. aastani, mil massiliselt toodetud tellised ja saematerjal muutusid hõlpsasti kättesaadavaks. Lühikesed tagasitulekud leidsid aset tarnepuuduste tõttu pärast I maailmasõda ja 1929. aasta ülemaailmset majanduskriisi. Tampsegu sai uuesti populaarseks keskkonnasõbralikel seitsmekümnendatel.

Omadused

Tampsegu seinte värvus sõltub savi ja teiste sideainete värvusest. Tampimisprotsess jätab seina horisontaalselt kihiliseks, sest sein ehitatakse täiskõrguseni pideva tõusuga, kus iga järgnev kiht tambitakse iseseisvalt.  Sellist välimust on võimalik säilitada, kui ka eemaldada kattes tasanduskihiga või siludes. Materjalid puutuvad erinevates kihtides kokku erinevalt ja sellest tulenevalt võivad need olla eri värvi. Arhitektuurseks kujundamiseks lisatakse erinevaid kivikesi või esemeid, et saavutada ainulaadne välimus. Samuti on võimalik ehitada erinevaid kujutisi luues selleks erineva disainiga raketisi.

Tootmise ja ehitamise protsess

Põhilised tampsegu seina koostisosad on: pinnas/savi (10–13%); stabilisaator (tsement/lubi); isolaator ja veekindel kaitsekiht, kus nõutud. Tampssavi seina valmistamiseks valatakse segu vormidesse, kus toimub tampimine. Seinad ehitatakse tavaliselt sektsioonides, et vältida terve raketise ehitamist, mis teeb töö kulgemise kiiremaks ja odavamaks.
Stabiliseeritud tampsegu seintes lisatakse segusse (5–10% tsementi), mis suurendab stabiilsust ja vastupidavust. Stabiliseeritud tampsegu seinad vajavad välist lisa kaitset, mis üldjuhul lahendatakse kattes pind õhku läbilaskvate materjalidega.
Avade ehitamisel kasutatakse tavaliselt puitraami, et vältida seina vajumist avasse. Enne tampimist asetatakse raam paigale ning alustatakse seina tihendamist. Kui ava ümbrus on tambitud tihedaks, eemaldatakse raam mille tulemusena jääb alles tugev ava, kuhu saab paigutada ukse või akna. Suuremate avade korral kasutatakse puidust, betoonist või terasest sillus, mis hiljem kaetakse saviga, et jätta väliselt muljet tervest seinast.
Elektrisüsteem ja kanalisatsioon paigaldatakse enne segu valamist raketisse, et mitte nõrgestada seinakonstruktsiooni. Sellise meetodiga jäävad kõik juhtmed ja torud seina sisse ega riku visuaalset pilti. Katuse ehitamiseks kinnitatakse ülemise kihi peale ühendustala, mis võib olla nii puidust, betoonist kui ka terasest. Kinnitusmeetod oleneb tuulekoormusest ja seismilistest oludest.

Seina isolatsioon

Soojas või külmas kliimas tuleb seinale lisada ka isolatsioonikiht, mis võib ümbritseda nii sise- kui ka välispinda või olla hoopis seina keskel. Üldjuhul paigaldatakse isolatsioon ikkagi seina keskele, et tagada seina kergem viimistlus. Soojustusmaterjali puhul kasutatakse seda, mis on kättesaadav ning vastab vajalikule survetugevusele ja nõudmistele.
tampsegu käitub raske müüritisena, millel on kõrge termiline mass. tampseguseinad toimivad soojuse akumuleerijana päeval, salvestades päikeseenergiat ning vabastades soojust temperatuuri alanedes. Üks parimaid heli isolatsioone on ehitada monoliitne sein. Selle nõude täidab tampsegu sein väga hästi välistades kajad ma mürad, mida tekitavad teised ehitusmaterjalid.

Keskkonna mõju

Tampsegu seinad on väga väikse mõjuga keskkonnale, sest sisaldavad loodussõbralike materjale. Mõju avaldub tsemendi kasutamisel ja materjali kaevandamisel ning transportimisel.
Antud meetodi puhul on paljud materjalid ka taaskasutatavad nagu näiteks teras või pinnas, mis on hoopis biolagunev. Tänu sellele, et segu saab toota koha peal jäävad ära ka suured transpordikulud. Ainuke suurem reostus tekib portlandtsemendi ja terase tootmisel, kus kasutatakse kõrgeid temperatuure ja palju kütust.